রাত সাড়ে ৮টার  দিকে বাড্ডা থানা এলাকার ক্যামব্রিয়ান কলেজের সামনে একটি বাসে অজ্ঞাত ব্যক্তিরা অগ্নিসংযোগ করে। একই সময়ে মিরপুর-১০ নম্বর গোলচত্বর সংলগ্ন রাস্তায় এবং মিরপুর-১১ নম্বর বাঙলা স্কুলের সামনে ২টি বাসে অগ্নিসংযোগ করা হয়। রাত পৌনে ৯টার দিকে ফার্মগেট এলাকায় একটি সিএনজি অটোরিকশায় অগ্নিসংযোগ করা হয়েছে। রাত ৮টায় চানখাঁরপুল এলাকার যক্ষ্মা নিয়ন্ত্রণ হাসপাতালের সামনে একটি কাভার্ড ভ্যানে অগ্নিসংযোগ করা হয়। বিকেল সাড়ে ৪টার দিকে পুরান ঢাকার আলিয়া মাদ্রাসার সামনে একটি বাসে আগুন ধরিয়ে দেয় হরতাল সমর্থকরা।